**Zápisnica**

z jedenásteho zasadnutia Obecného zastupiteľstva v Rúbani, konaného

dňa 30. januára 2020 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Ing. Zoltán Tamašek svoju neúčasť ospravedlnil.

.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Rozpočtové opatrenie starostky obce č. 3/2019
5. Poskytnutie dotácií z rozpočtu obce na rok 2020
6. Spoločný Územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan
7. Vytvorenie pracovných miest
8. Rôzne
9. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila PaedDr. Kristínu Pócsovú a Bc. Líviu Šámšonovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Imricha Petríka, Zoltána Ešeka a PaedDr. Kristínu Pócsovú.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Rozpočtové opatrenie starostky obce č. 3/2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Rozpočtové opatrenie starostky obce č. 3/2019, ktorý tvorí prílohu zápisnice pod písmenom C. V súlade s § 11 ods. 4 písm. b) zákona č. 369/1990 Zb. o obecnom zriadení v z. n. p., § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy v z. n. p. a na základe poverenia obecného zastupiteľstva – uznesenie č. 230 zo dňa 28.06.2013 starostka obce vykonala dňa 20.12.2019 rozpočtové opatrenie č. 3/2019 - presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 92** zo dňa **30.01.2020**

Obecné zastupiteľstvo v Rúbani

**berie na vedomie**

zmenu rozpočtu obce rozpočtovým opatrením starostky obce č. 3/2019 zo dňa 20.12.2019 v zmysle uznesenia obecného zastupiteľstva č. 230 zo dňa 28.06.2013

**5/ Poskytnutie dotácií z rozpočtu obce na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Poskytnutie dotácií z rozpočtu obce na rok 2020, ktorý tvorí prílohu zápisnice pod písmenom D. Žiadosti o poskytnutie dotácie z rozpočtu obce na rok 2020 boli v zmysle platného všeobecne záväzného nariadenia obce o poskytovaní dotácií z rozpočtu obce do podateľne obce doručené žiadateľmi Telovýchovná jednota FC Rúbaň, Základná organizácia CSEMADOK Rúbaň, Dobrovoľný hasičský zbor Rúbaň, EGÉSZSÉG, FITNES ÉS KÜZDŐSPORT CENTRUM FŰR – CENTRUM ZDRAVIA, FITNES A BOJOVÉ ŠPORTY RÚBAŇ, FYRMONIA – FYRMÓNIA Polgári Társulás.

Na rok 2020 obec rozpočtuje výdavky na poskytnutie dotácií vo výške 2500 EUR.

Poslancom bol v písomných podkladoch doručený návrh uznesenia s dôvodovou správou.

Starostka obce, Ing. Štěpánka Zacharová poprosila poslancov o predloženie návrhov na prerozdelenie rozpočtovanej sumy pre žiadateľov. Bol predložený jeden návrh, a to poslankyňou Bc. Líviou Šámšonovou v znení:

*Poskytnúť dotácie z rozpočtu obce takto:*

* + - *pre občianske združenie Telovýchovná jednota FC Rúbaň vo výške 200 EUR*
    - *pre Základnú organizáciu CSEMADOK Rúbaň vo výške 1000 EUR*
    - *pre Dobrovoľný hasičský zbor Rúbaň vo výške 600 EUR*
    - *pre občianske združenie EGÉSZSÉG, FITNES ÉS KÜZDŐSPORT CENTRUM FŰR – CENTRUM ZDRAVIA, FITNES A BOJOVÉ ŠPORTY RÚBAŇ vo výške 500 EUR*
    - *pre občianske združenie FYRMONIA – FYRMÓNIA Polgári Társulás vo výške 200 EUR*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **93** zo dňa **30.01.2020**

Obecné zastupiteľstvo v Rúbani

**1. berie na vedomie**

predložené žiadosti o poskytnutie dotácie z rozpočtu obce na rok 2020 žiadateľmi:

* občianske združenieTelovýchovná jednota FC Rúbaň,
* Základná organizácia CSEMADOK Rúbaň,
* Dobrovoľný hasičský zbor Rúbaň,
* občianske združenie EGÉSZSÉG, FITNES ÉS KÜZDŐSPORT CENTRUM FŰR – CENTRUM ZDRAVIA, FITNES A BOJOVÉ ŠPORTY RÚBAŇ,
* občianske združenie FYRMONIA – FYRMÓNIA Polgári Társulás.

**2. schvaľuje**

poskytnutie dotácie z rozpočtu obce Rúbaň za rozpočtový rok 2020 v zmysle Všeobecne záväzného nariadenia obce Rúbaň číslo 1/2017 o podmienkach poskytovania dotácií z rozpočtu obce takto:

* + - pre občianske združenie Telovýchovná jednota FC Rúbaň vo výške 200 EUR,
    - pre Základnú organizáciu CSEMADOK Rúbaň vo výške 1000 EUR,
    - pre Dobrovoľný hasičský zbor Rúbaň vo výške 600 EUR,
    - pre občianske združenie EGÉSZSÉG, FITNES ÉS KÜZDŐSPORT CENTRUM FŰR – CENTRUM ZDRAVIA, FITNES A BOJOVÉ ŠPORTY RÚBAŇ vo výške 500 EUR,
    - pre občianske združenie FYRMONIA – FYRMÓNIA Polgári Társulás vo výške 200 EUR

**6/ Spoločný Územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Spoločný Územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan, ktorý tvorí prílohu zápisnice pod písmenom E. Spoločný Územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan bol schválený obecným zastupiteľstvom v Rúbani uznesením číslo 27/07052009 dňa 07.05.2009 (ďalej len „SUP“). Zároveň sa obecné zastupiteľstvo uznieslo na Všeobecne záväznom nariadení Spoločného územného plánu Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan číslo 1/2009 (ďalej len VZN“).

Obec je povinná v zmysle § 30 ods. 4 stavebného zákona pravidelne, najmenej však raz za štyri roky preskúmať schválený územný plán obce, či nie sú potrebné zmeny alebo doplnky alebo obstaranie nového územného plánu. Ostatné preskúmanie obecné zastupiteľstvo vykonalo dňa 30.10.2015 a prijalo uznesenie č. 92.

Poslancom bol v písomných podkladoch doručený návrh uznesenia s dôvodovou správou.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **94** zo dňa **30.01.2020**

Obecné zastupiteľstvo v Rúbani

**preskúmalo** v zmysle § 30 odsek 4 zákona č. 50/1976 o územnom plánovaní a stavebnom poriadku v znení neskorších predpisov schválený Spoločný Územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan a **konštatovalo**, že nie sú potrebné zmeny alebo doplnky alebo obstaranie územného plánu

**7/ Vytvorenie pracovných miest**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Vytvorenie pracovných miest, ktorý tvorí prílohu zápisnice pod písmenom F. **S účinnosťou od 1. apríla 2010 došlo k zmene kompetencie vydávať** organizačný poriadok obecného úradu**. Novela zákona SNR č.** [369/1990 Zb.](http://www.vssr.sk/main/goto.ashx?t=26&p=1014310&f=2) **preniesla túto právomoc z obecného zastupiteľstva na starostu obce. Súčasne sa ustanovila povinnosť starostovi podľa** [§ 13 ods. 4 písm. d) zákona SNR č. 369/1990 Zb.](http://www.vssr.sk/main/goto.ashx?t=27&p=1898620&f=2) informovať **obecné zastupiteľstvo** o vydaní a zmenách organizačného poriadku **obecného úradu.** Pracovné činnosti: zelené práce, udržiavanie poriadku na verejných priestranstvách, zber biologicky rozložiteľného odpadu zo záhrad a cintorínov, atď.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **95** zo dňa **30.01.2020**

Obecné zastupiteľstvo v Rúbani

**berie na vedomie**

informácie starostky obce o vytvorení pracovných miest na pracovné činnosti manuálne s prevahou fyzickej práce, a to:

* 1 pracovné miesto na úväzok 0,50 na obdobie od 15.01.2020 do 31.12.2020
* 1 pracovné miesto na úväzok 0,50 na obdobie od 01.02.2020 do 31.12.2020

**8 Rôzne**

Starostka obce, Ing. Štěpánka Zacharová podala tieto informácie:

Do podateľne obce doručené Oznámenie Ministerstva vnútra SR zo dňa 19.12.2019 o schválení dotácie pre obec Rúbaň vo výške 29 894,88 EUR na projekt Modernizácia hasičskej zbrojnice.

Dňa 29.12.2019 v kostole sv. Imricha zorganizovala základná organizácia CSEMADOK pod záštitou našej obce vianočnú oslavu.

Do podateľne obce doručené Oznámenie SLOVENSKEJ AGENTÚRY ŽIVOTNÉHO PROSTREDIA, Banská Bystrica zo dňa 31.12.2019 o vyradení žiadosti o poskytnutie podpory formou dotácie z EF na rok 2020 v rámci Programu obnova dediny – Zelená infraštruktúra a adaptačné opatrenia na zmiernenie , dopadov klímy- Projekt s názvom „Oživenie verejného priestranstva“ .

Informácie o zaslaní upovedomení o zastavení starých exekúcií a výziev na úhradu trov Exekútorským úradom. Úhrada trov zaťaží rozpočet obce.

Informácie o stretnutí s predsedom TJ Dubník, ktorý prosí obecné zastupiteľstvo o zohľadnenie výšky sadzby za prenájom športového ihriska v prípade futbalových zápasov žiakov. Svoju žiadosť odôvodnil tým, že žiaci vôbec nevyužívajú šatne a nemajú žiadnu spotrebu na energiách.

*Návrh na uznesenie:*

*Obecné zastupiteľstvo v Rúbani schvaľuje sadzbu za prenájom športového ihriska na futbalový zápas žiakmi vo výške 50 EUR.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **96** zo dňa **30.01.2020**

Obecné zastupiteľstvo v Rúbani

**schvaľuje**

sadzbu za prenájom športového ihriska na futbalový zápas žiakmi vo výške 50 EUR

Informácie v súvislosti s vydaním Rozhodnutia o zvláštnom užívaní miestnej komunikácie, ktorým sa miestna komunikácia cez most ponad potok Paríž čiastočne uzatvára na obdobie od 6. 2. 2020 do 31. 12. 2021. Cez mostný objekt bude možná len premávka vozidiel do 3,5 tony a cesta bude zúžená na šírku 3,0 metra. Čiastočná uzávierka dotknutej komunikácie bude vyznačené zvislým dopravným značením.

Dňa 15.01.2020 sa uskutočnili predbežné rokovania v súvislosti s potenciálnou výstavbou zariadenia pre seniorov vo dvore budovy základnej školy a kostola.

Dňa 21.01.2020 sa konalo prvé zasadnutie okrskovej volebnej komisie pre voľby do Národnej rady Slovenskej republiky, ktoré sa budú konať 29. februára 2020.

Dňa 22.01.2020 sa uskutočnilo predbežné nezáväzné rokovanie v súvislosti s možnosťou vybudovania čističky odpadových vôd. Predstava je umiestnenie ČOV na parcele číslo 1976 v katastri územia obce Rúbaň Táto nehnuteľnosť je vo vlastníctve Slovenskej republiky a v správe Slovenského pozemkového fondu.

*Návrh na uznesenie:*

*Obecné zastupiteľstvo v Rúbani odporúča starostke obce začať rokovania so Slovenským pozemkovým fondom o možnosti nadobudnutia nehnuteľnosti: parcelné číslo 1976, výmera 5106 m2, druh pozemku ostatná plocha, umiestnenie pozemku mimo zastavaného územia obce, ktorý je vo vlastníctve Slovenskej republiky a správcom je Slovenský pozemkový fond do vlastníctva obce za účelom vybudovania čističky odpadových vôd.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **97** zo dňa **30.01.2020**

Obecné zastupiteľstvo v Rúbani

**odporúča**

starostke obce začať rokovania so Slovenským pozemkovým fondom o možnosti nadobudnutia nehnuteľnosti: parcelné číslo 1976, výmera 5106 m2, druh pozemku ostatná plocha, umiestnenie pozemku mimo zastavaného územia obce, ktorý je vo vlastníctve Slovenskej republiky a správcom je Slovenský pozemkový fond do vlastníctva obce za účelom vybudovania čističky odpadových vôd.

Dňa 24.1.2020 bola naša obec vyzvaná Environmentálnym fondom na doplnenie svojej žiadosti o poskytnutie podpory formou dotácie na projekt zateplenie materskej školy. Termín na doplnenie bol stanovený do 31.01.2020.

Dňa 29.01.2020 sa potenciálnym dodávateľom služby uskutočnila obhliadka terénu a zameranie miesta vo dvore základnej školy na vybudovanie pietneho stĺpa.

Veľká MAS – opatrenie 7.2, žiadosť podaná v lehote, po vykonaní administratívnej kontroly a odborného hodnotenia zasadne výberová komisia, vypracuje sa záverečná správa a vec sa postúpi na PPA.

Malý LEADER – NSK vypísal výzvu na predkladanie žiadostí o dotáciu pre občianske združenia, podmienky tie isté ako minulý rok, rozsah celkových oprávnených výdavkov na projekt je od 1000 eur do 3000 eur.

Informácie o zverejnení výzvy Ministerstvom kultúry SR na podporu miestnej a regionálnej kultúry.

Na podnet starostky obce poslanci odporúčajú podať žiadosť o poskytnutie dotácie na podporu folklóru, a to na obstaranie krojov a krojových súčastí pre ochotníkov našej obce, ktorí vystupujú pod názvom Fürjecskék.

Úrad práce, sociálnych vecí a rodiny Nové Zámky schválil na obdobie od 01.02.2020 do 31.07.2020 žiadosť obce o poskytnutie finančného príspevku na aktivačnú činnosť formou dobrovoľníckej služby podľa § 52a zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov pre dvoch uchádzačov o zamestnanie.

Predbežné informácie o zriadení ďalšieho obvodu pre praktického lekára v Strekove.

Informácie o schválení výpožičky hasičského auta Ministerstvom vnútra SR pre obec Rúbaň. Slávnostné odovzdanie hasičskej techniky sa uskutoční 3. februára 2020 na Krajskom riaditeľstve hasičského a záchranného zboru v Nitre.

Dňa 18. 02.2020 sa vykoná audit účtovníctva obce za účtovné obdobie 2019.

Starostka obce dala priestor poslancom na tlmočenie nápadov, názorov.

*Zoltán Ešek, poslanec:*

* *informoval o pláne uskutočniť 1-dňové preškolenie vodičov v miestnom kultúrnom dome s pozvaním lektora*
* *dobrovoľní hasiči budú vykonávať preventívne kontroly*
* *jarné upratovanie*

**9 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Kristína Pócsová

Bc. Lívia Šámšonová

Zapisovateľka: Helena Kanyicsková